Poul Søgaard
Poul Søgaard er en dansk jurist. Han blev cand.jur. i 1972 og advokat i 1976 med møderet for Højesteret fra 1982; beskikket som offentlig forsvarer fra 1979. Herefter var han dommer i Vestre Landsret 1991-1997. Han blev højesteretsdommer i 1997 og var højesteretspræsident 2014-2017.
Poul Søgaard var næstformand for Flygtningenævnet 1992-2000, næstformand 1998-2010 og formand 2010-2014 for Arbejdsretten, formand for Klagenævnet for Ejendomsformidling 2000-2008, formand for Domstolsstyrelsens bestyrelse 2001-2006 og formand for Dommerudnævnelsesrådet 2011-2014.